
UZNESENIE VLÁDY SLOVENSKEJ REPUBLIKY

č. 570
z 21. októbra 2015
k Návrhu na účasť delegácie Slovenskej republiky na 29. valnom zhromaždení Medzinárodnej námornej organizácie (IMO) v dňoch 23. novembra - 2. decembra 2015 v Londýne
	Číslo materiálu:
	34702/2015

	Predkladateľ:
	minister dopravy, výstavby a regionálneho rozvoja 


Vláda
A. súhlasí
A.1. s účasťou delegácie Slovenskej republiky na 29. valnom zhromaždení Medzinárodnej námornej organizácie IMO (Londýn, 23. novembra - 2. decembra 2015)  (ďalej len „valné zhromaždenie IMO“), 

A.2. so smernicou pre postup delegácie SR na valnom zhromaždení IMO; 

B. schvaľuje 
B.1. Ľubomíra Reháka 
veľvyslanca SR v Londýne 

za vedúceho delegácie, 

B.2. Imricha Martona 
zástupcu veľvyslanca SR v Londýne 
za zástupcu vedúceho delegácie, 

B.3. Jozefa Foltýna 
prvého tajomníka Veľvyslanectva SR v Londýne

za člena delegácie;

C. splnomocňuje 

C.1. ministra dopravy, výstavby a regionálneho rozvoja v spolupráci s podpredsedom vlády a ministrom zahraničných vecí a európskych záležitostí vymenovať podľa potreby ďalších členov delegácie SR na valné zhromaždenie IMO; 

D. ukladá 

ministrovi dopravy, výstavby a regionálneho rozvoja 

D.1. požiadať podpredsedu vlády a ministra zahraničných vecí a európskych záležitostí vystaviť poverovaciu listinu pre delegáciu SR na valné zhromaždenie IMO
do 10. novembra 2015  
D.2. postupovať v zmysle schválenej smernice na postup delegácie SR na valnom zhromaždení IMO,

D.3. predložiť správu o účasti delegácie SR na valnom zhromaždení IMO na rokovanie vlády 

do 1. apríla 2016.
Vykonajú: 
podpredseda vlády a minister zahraničných vecí a európskych záležitostí 

minister dopravy, výstavby a regionálneho rozvoja 

Na vedomie: 
predseda vlády 

